Marina Ovsiannikova

**Marina Vladimirovna Ovsiannikova** () er ein russisk tv-produsent som arbeidde ved den leiande russiske tv-kanalen . 14. mars 2022 gjennomførte ho ei aktivisthandling i samband med den russiske invasjonen av Ukraina, ei handling som blei spreidd via sosiale medium, blant anna gjennom Aleksej Navalnyj.

## Biografi
Ovsiannikova blei fødd i Odessa i  i Sovjetunionen. Mor hennar  er russisk, og faren hennar er ukrainsk. Ovsiannikova har eksamen frå  og frå det russiske akademiet for nasjonal økonomi og offentleg teneste. Ho arbeidde for TV-produksjonsselskapet , i kanalen .

## Protest
Den 14. mars 2022 gjennomførte Ovsiannikova ei aktivisthandling under tv-programmet Vremja. Under sendinga, som handla om den russiske invasjonen av Ukraina i 2022, dukka ho opp bak nyheitsankeret Jekaterina Andrejeva med ein plakat med denne teksten:

:  ***<small>NO WAR</small>*** 
: **Остановите войну** 
: **не верьте пропаганде** 
: **здесь вам врут** 
: ***<small>RUSSIANS AGAINST WAR</small>***

som kan omsetjast til norsk

:  *Ingen krig* 
: *Stopp krigen*
: *Ikkje tru på propagandaen*
: *Her blir dere loge til* 
: *Russarar mot krig* 

Etter nokre sekund blei sendinga stoppa. Ovsiannikova blei arrestert, skulda for å ha «baktalt Russlands væpna styrkar». Den innspelte sendinga er ikkje tilgjengeleg for nedlasting, noko som er uvanleg for denne tv-kanalen. Kanalen starta ei intern gransking av hendinga.

### Førehandsinnspelt bodskap
Ovsiannikova publiserte også ein førhandsinnspelt video på Telegram:

Både aksjonen og den forklarande videoen blei spreidde på sosiale medium som Telegram og Twitter etter hendinga. Videoen blei blant anna nemd av talspersonane til Aleksej Navalnyj.

## Reaksjonar
Ovsiannikova blei arrestert av russisk politi etter ny lovgjeving og sensur forbunde med det den russiske staten krev skal omtalast som ein «militær spesialoperasjon» i Ukraina.

15. mars takka den ukrainske presidenten Volodymyr Zelenskyj Ovsiannikova i ein av dei kringkasta talane sine. Etter hendinga blei videoklipp spreidd gjennom sosiale medium, inkludert Facebook og Twitter, og nådde fram til nyheitsnettverk som CNN, BBC, NRK, TV 2, VG, Aftenposten, Dagbladet og mange fleire.

## Etterspel
Ovsiannikova blei arrestert og tatt til Ostankino politistasjon i Moskva.

, ein av redaktørane ved den uavhengige nyheitstenesta Meduza, posta seinare på dagen 15. mars eit bilete som viste Ovsiannikova saman med Anton Gasjinskij, ein menneskerettsadvokat, i ein rettssal.  Ovsiannikova blei skulda for å organisere ei *uautorisert offentleg hending* og blei dømd til å betale ei bot på 30 000 rublar (rundt 2500 kroner).

Ovsiannikova gjennomgjekk eit 14 timar langt forhøyr.

Etterforsking blei sett i gang rundt skuldingar om at Ovsiannikova skal ha spreidd «falsk informasjon» om det russiske militæret. Etter ei russisk lov frå 4. mars 2022 kunne ho bli rettsforfølgd for å kalle den russiske invasjonen av Ukraina ein «krig» i staden for regjeringa sin eufemisme «militær spesialoperasjon», og bli dømd til opptil 15 års fengsel. Her måtte ei rettssak i så fall til for at ho skal kunne bli idømd straff.

Ovsiannikova blei tilboden politisk asyl i Frankrike, men ønskte ikkje å forlate Russland.

11. april 2022 blei det annonsert at Ovsiannikova fekk ei stilling som frilans-korrespondent ved den tyske nyheitskanalen WELT der ho skulle skrive for avisa og bidra ved TV-produksjonar, blant anna frå Russland og Ukraina.

Den 25. mai 2022 mottok Ovsiannikova , utdelt under konferansen  i Noreg. Til NRK kunne ho fortelje at ho trudde dei færraste i russisk TV trudde på propagandaen dei presenterte. «Dei jobbar berre for å få løn og medisinsk forsikring», meinte ho.

I oktober 2022 forlet Ovsiannikova Russland saman med dottera si, etter å ha blitt sett på Russland si liste over ettersøkte personar. Årsaka til det var at ho hadde brote vilkåra for husarresten ho sat i mens ho venta på å bli stilt for retten.

I oktober 2023 blei Ovsiannikova  dømd til 8,5 års fengsel for å spreie falsk informasjon om krigen i Ukraina. Dette var for ein aksjon ho gjorde juli 2022, da ho stilte seg opp i nærleiken av Kreml med ein plakat der det stod «Putin er ein mordar. Soldatane hans er fascistar». Denne aksjonen la ho ut på sosiale medium. I tillegg til soninga, blei ho også utestengd frå å administrere nettsider som spreier informasjon.

## Kjelder

**Denne artikkelen bygger på «[[:nb:Marina Ovsiannikova|Marina Ovsiannikova]]» frå , den 28. mars 2024.*